

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS TARYBOS 2022 M. VASARIO 23 D. SPRENDIMO NR. TS-25 „DĖL ROKIŠKIO RAJONO SAVIVALDYBĖS BIUDŽETO 2022 METAMS PATVIRTINIMO“ PATIKSLINIMO**

2022 m. gegužės 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Lietuvos Respublikos biudžeto sandaros įstatymo  26 straipsnio 4 dalimi, Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymu, Rokiškio rajono savivaldybės 2022–2024 metų strateginiu veiklos planu, patvirtintu Rokiškio rajono savivaldybės tarybos 2022 m. vasario 23 d. sprendimu Nr. TS-24 „Dėl Rokiškio rajono savivaldybės 2022–2024 metų strateginio veiklos plano patvirtinimo“, ir atsižvelgdama į valstybės institucijų ir įstaigų norminius aktus dėl valstybės biudžeto tikslinių dotacijų paskirstymo, Rokiškio rajono savivaldybės taryba n u s p r e n d ž i a:

Patikslinti Rokiškio rajono savivaldybės tarybos 2022 m. vasario 23 d. sprendimą Nr. TS-25 „Dėl Rokiškio rajono savivaldybės biudžeto 2022 metams patvirtinimo“:

1. Padidinti 1 priede patvirtintą savivaldybės biudžeto pajamų dalį **596,78515 tūkst. eurų**, iš jų:

1.1. padidinti gyventojų pajamų mokesčio planą 522,0 tūkst. eurų;

1.2. padidinti kitų tikslinių dotacijų iš kitų valdžios sektorių subjektų planą 74,78515

tūkst. eurų, iš jų:

1.2.1. socialinių paslaugų šakos kolektyvinėje sutartyje numatytiems įsipareigojimams įgyvendinti – 0,042 tūkst. eurų;

1.2.2. savivaldybių bendrojo ugdymo mokyklų tinklo stiprinimo iniciatyvoms skatinti –19,622 tūkst. eurų;

1.2.3. išlaidoms, susijusioms su mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti – 20,919 tūkst. eurų;

1.2.4. savivaldybių partirtoms materialinių išteklių trikimo, siekiant šalinti COVID-19 ligos padarinius ir valdyti jos plitimą esant valstybės lygio ekstremaliajai situacijai, išlaidoms kompensuoti – 1,595 tūkst. eurų;

1.2.5. suaugusių asmenų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, lietuvių kalbai mokyti – 2,052 tūkst. eurų;

1.2.6. vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymui ir pavėžėjimui į mokyklą ir atgal – 9,8 tūkst. eurų;

1.2.7. kompensacijoms už būsto suteikimą užsieniečiams, pasitraukusiems iš Ukrainos, finansuoti 2022 m. gegužės mėn. – 0,8126 tūkst. eurų;

1.2.8. nevyriausybinių organizacijų ir bendruomeninės veiklos stiprinimui – 19,781 tūkst. eurų;

1.2.9. dotacija savivaldybės vykdomų projektų nuosavai daliai finansuoti – 0,16155 tūkst. eurų.

2. 1, 2, 6, 8 priedus išdėstyti nauja redakcija (pridedama).

3. Patikslinti 4, 5 priedus (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Dūdienė

Rokiškio rajono savivaldybės tarybai

**SPRENDIMO PROJEKTO** „**DĖL ROKIŠKIO RAJONO SAVIVALDYBĖS TARYBOS SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2022M. VASARIO 23 D. SPRENDIMO NR. TS-25 „DĖL ROKIŠKIO RAJONO SAVIVALDYBĖS BIUDŽETO 2022 METAMS PATVIRTINIMO“ PATIKSLINIMO“**

**AIŠKINAMASIS RAŠTAS**

**Sprendimo projekto tikslai ir uždaviniai.** Tarybos sprendimo projekto tikslas – patikslinti Rokiškio rajono savivaldybės biudžeto pajamų ir išlaidų planą.

Teisinio reguliavimo nuostatos. Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Lietuvos Respublikos biudžeto sandaros įstatymo  26 straipsnio 4 dalimi, Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymu, Rokiškio rajono savivaldybės 2022–2024 metų strateginiu veiklos planu, patvirtintu Rokiškio rajono savivaldybės tarybos 2022 m. vasario 23 d. sprendimu Nr. TS-24 „Dėl Rokiškio rajono savivaldybės 2022–2024 metų strateginio veiklos plano patvirtinimo“ bei valstybės institucijų ir įstaigų norminius aktus dėl valstybės biudžeto tikslinių dotacijų paskirstymo.

Sprendimo projekto esmė.

**PAJAMOS (1, 2 PRIEDAI).**

Pajamos didinamos iš viso 596,78515 tūkst. eurų.

2022m. gegužės 17 d. Lietuvos Respublikos Seimas patvirtino Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymo Nr. XIV-745 preambulės, 1, 2, 6, 7, 9, 10, 11, 14, 15, 21 straipsnių ir 1, 2, 3, 4, 5, 6, 7, 11 priedų pakeitimo

įstatymą, kuriuo padidino savivaldybėms gyventojų pajamų mokesčio planą . Rokiškio rajono savivaldybei GPM planas padidintas 522 tūkst. eurų ir patvirtinta metinė užduotis– 22 589 tūkst. eurų.

Valstybės institucijos ir įstaigos savo norminiais aktais papildomai skyrė 74,78515 tūkst. eurų tikslinių dotacijų. Detaliai šios tikslinės lėšos išdėstytos sprendimo projekto 1.2 punkte bei 1 ir 2 prieduose .

**IŠLAIDOS (4, 5, 6, 8 PRIEDAI)**

1. Tikslinės dotacijos paskirstytos programoms ir asignavimų valdytojams, kurie

administruoja šias lėšas. Detaliai šių lėšų skyrimas išdėstytas žemiau pateiktoje lentelėje (2–10 eilutės). Savarankiškai funkcijai vykdyti padidinama GPM dalis 522 tūkst. eurų, tačiau išlaidų dalyje siūlome paskirstyti 370,135 tūkst. eurų išlaidoms, kurių dalis išaugo dėl padidėjusių kainų ir kitoms būtiniausioms priemonėms vykdyti. Detaliai siūlomas lėšų skyrimas pateiktas lentelėje (12–30 eil.):





1. Kiti keitimai:

- dalis įstaigų perkelia darbo užmokesčio asignavimus į darbdavių socialines išmokas

(atleidimo iš darbo atveju) bei tikslina asignavimus tarp programų.

- tikslinamas sprendimo 8 priedas „2022 metais vykdomų / planuojamų vykdyti

projektų, finansuojamų iš ES ir kitų fondų paramos, dalinio savivaldybės finansavimo, sąrašas“. Koreguojamos sumos pagal esamą situaciją.

**Laukiami rezultatai**. Bus užtikrintas būtiniausių priemonių finansavimas.

**Finansavimo šaltiniai ir lėšų poreikis.** lėšos skiriamos iš valstybės biudžeto ir savivaldybės biudžeto.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Atliktas teisės akto projekto antikorupcinis vertinimas, parengta pažyma.

Finansų skyriaus vedėja Reda Dūdienė